open-index/open-wikipedia-markdown huggingface dataset:
রুফাইদা আল আসলামিয়া

**রুফাইদা আল-আসলামিয়া** () ছিলেন প্রথম মহিলা মুসলিম সেবিকা হিসাবে স্বীকৃত একজন মুসলিম নার্স, শল্যচিকিৎসক এবং সমাজ কর্মী।

রুফাইদা আহতদের সেবায় মসজিদে একটি তাঁবু করেছিলেন, খন্দকের যুদ্ধে সাদ বিন মুয়াজ বনু মখজুম গোত্রের আবু ওসামা জাশমী কর্তৃক নিক্ষিপ্ত একটি তীর দ্বারা আহত হন। মুহাম্মদ বলেন তাকে দ্রুত রুফাইদার তাঁবুতে নিয়ে যাও।
খাইবার যুদ্ধে আহত মুসলিম মুজাহিদদের সুস্থ করতে তিনি মাতৃত্বের মমতাময়ী হাত বাড়িয়ে দেন। তার এই অবিস্মরণীয় কুরবানী এবং সেবা-শুশ্রূষার স্বীকৃতিস্বরূপ রাসূল পুরুষ মুজাহিদদের সাথে তাকেও গনিমতের মালের হিস্যা দেন।

## প্রাথমিক জীবন

### ব্যক্তিগত জীবন
মদিনায় ইসলাম গ্রহণকারী প্রথম লোকদের মধ্যে রুফাইদা আল-আসলামিয়া মদিনায় খাজরাজ গোত্রীয় বনি আসলেম গোত্রে জন্মগ্রহণ করেন এবং ইসলামের নবী মুহাম্মদকে মদিনায় আগমনের পরে অন্যান্য আনসার মহিলাদের সাথে স্বাগত জানানোর কারণে প্রসিদ্ধ ছিলেন।

রুফাইদা আল-আসলামিয়াকে একজন দয়ালু, সহানুভূতিশীল নার্স এবং একজন ভাল সংগঠক হিসাবে চিত্রিত করা যায়। তার ক্লিনিকাল দক্ষতা দিয়ে, তিনি মুহাম্মদের বিখ্যাত মহিলা সাহাবী ও স্ত্রী আয়েশা সহ অন্যান্য মহিলাদের নার্স হতে এবং স্বাস্থ্যসেবা ক্ষেত্রে কাজ করার প্রশিক্ষণ দিতেন। তিনি একজন সমাজকর্মী হিসাবেও কাজ করেন এবং রোগের সাথে সম্পর্কিত সামাজিক সমস্যাগুলি সমাধানে সহায়তা করতেন। এছাড়াও, তিনি অভাবী শিশুদের সহায়তা এবং এতিমদের গ্রহণকারী এবং দরিদ্রদের সহায়তাকারী হিসাবে পরিচিত ছিলেন।

## তথ্যসূত্র

বিষয়শ্রেণী:নারী সাহাবা
বিষয়শ্রেণী:আনসার
বিষয়শ্রেণী:৬২০-এর দশকে জন্ম
বিষয়শ্রেণী:আরব নারী
বিষয়শ্রেণী:৭ম শতাব্দীর আরব ব্যক্তি
বিষয়শ্রেণী:মধ্যযুগীয় নারী চিকিৎসক
মঁতেইরোর ধনেশ

**মঁতেইরোর ধনেশ** (*Tockus monteiri*) হল একটি আফ্রিকান ধনেশ। এরা সাধারণত মাঝারি আকারের হয় এবং এরা লম্বায় ৫৪-৫৮ সেমি পর্যন্ত হয়। এদের পেটের রঙ হয় সাদা, কালো রঙের পিঠ এবং এদের ডানার ওপরে সাদা ছিট ছিট দাগ দেখতে পাওয়া যায়। এদের পাখনার নিচের দিকটা হয় সম্পূর্ণ সাদা রঙের। তাদের লম্বা ল্যাজের বাইরের দিকটা সাদা রঙের হয়।

## গ্যালারি

image:Tockus_monteiri_(44).jpg
image:Tockus-monteiri.jpg
Image:Tockus monteiri - Distribution.png


## তথ্যসূত্র

## বহিঃসংযোগ
* মঁতেইরোর ধনেশ - Species text in The Atlas of Southern African Birds.

বিষয়শ্রেণী:টকাস
বিষয়শ্রেণী:ধনেশ
বিষয়শ্রেণী:আফ্রিকার পাখি
বিষয়শ্রেণী:নামিবিয়ার পাখি
বিষয়শ্রেণী:১৮৬৫ এর পাখি সমূহ
বিষয়শ্রেণী:টোকাস
র্দো-র্জে-রিন-ছেন (দ্ব্যর্থতা নিরসন)

*র্দো-র্জে-রিন-ছেন (দ্রুকপা কাগ্যু)—চতুর্দশ শতাব্দীর 'ব্রুগ-পা-ব্কা'-ব্র্গ্যুদ বৌদ্ধ ধর্মীয় গোষ্ঠীর এক বৌদ্ধ ভিক্ষু
*র্দো-র্জে-রিন-ছেন (সাক্য) -- সা-স্ক্যা ধর্মসম্প্রদায়ের চৌত্রিশতম সা-স্ক্যা-খ্রি-'দ্জিন
'গ্যুর-মেদ-ব্দে-ছেন

থাম্ব|শিক্ষাদানরত 'গ্যুর-মেদ-ব্দে-ছেন
**'গ্যুর-মেদ-ব্দে-ছেন** () (১৫৪০-১৬১৫) তিব্বতী বৌদ্ধধর্মের জো-নাং ধর্মসম্প্রদায়ের একজন বিখ্যাত পণ্ডিত ছিলেন।

## সংক্ষিপ্ত জীবনী
'গ্যুর-মেদ-ব্দে-ছেন তিব্বতের বহু বিখ্যাত পণ্ডিতের নিকট শিক্ষালাভ করেন। তিনি রত্নভদ্র নামক জো-নাং সম্প্রদায়ের বিখ্যাত পণ্ডিতের নিকট মার্গফল ও কালচক্র সম্বন্ধে, ব্সোদ-নাম্স-র্ত্সে-মো () নামক সা-স্ক্যা ধর্মসম্প্রদায়ের পণ্ডিতের নিকট মার্গফল ও নিগুমার ছয় যোগ সম্বন্ধে, কুন-দ্গা'-গ্রোল-ম্ছোগ () নামক পণ্ডিতের নিকট হেবজ্র তন্ত্র ও নিগুমার ছয় যোগ সম্বন্ধে অধ্যয়ন করেন। তিনি নাম-ম্খা'-ত্শে-দ্বাং-ফুন-ত্শোগ্স () নামক ব্যাং অঞ্চলের শাসনকর্তার পৃষ্ঠপোষকতা লাভ করেন। তিনি বেশ কিছু গ্রন্থ রচনা করেন যার মধ্যে উল্লেখযোগ্য হল থাং-স্তোং-র্গ্যাল-পো () নামক বিখ্যাত পণ্ডিতের জীবনী। তার তিনজন উল্লেখযোগ্য শিষ্য ছিলেন ঙ্গাগ-দ্বাং-ছস-গ্রাগ্স (), ব্স্তান-'দ্জিন-নোর-বু () নামক তৃতীয় য়োল-মো-স্প্রুল-স্কু () এবং স্তাগ-ত্শাং-লো-ত্সা-বা-রত্ন-সেং-গে ()

## তথ্যসূত্র

বিষয়শ্রেণী:১৫৪০-এ জন্ম
বিষয়শ্রেণী:১৬১৫-এ মৃত্যু
বিষয়শ্রেণী:জোনাং
কুন-দ্গা'-গ্রোল-ম্ছোগ

**কুন-দ্গা'-গ্রোল-ম্ছোগ** () (১৫০৭-১৫৬৬) জো-নাং বৌদ্ধবিহারের চব্বিশতম প্রধান ছিলেন।

## সংক্ষিপ্ত জীবনী
কুন-দ্গা'-গ্রোল-ম্ছোগ ১৫০৭ খ্রিষ্টাব্দে মুস্তাং অঞ্চলের রাজধানী গ্লো-স্মোন-থাং () শহরে জন্মগ্রহণ করেন। কৈশোরে দ্রুং-পা-ছোস-র্জে-কুন-দ্গা'-ম্ছোগ-গ্রুব () নামক সা-স্ক্যা ধর্মসম্প্রদায়ের এক পন্ডিতের নিকট তিনি শিক্ষার্থীর শপথ ও মার্গফল সম্বন্ধে শিক্ষালাভ করেন। তেরো বছর বয়সে তিনি তার জ্যৈষ্ঠ ভ্রাতার সাথে মধ্য তিব্বত যাত্রা করে সা-স্ক্যা বৌদ্ধবিহারে কুন-স্পাংস-র্দো-রিং-পা () নামক পন্ডিতের নিকট শিক্ষালাভ করেন। এরপর তারা গ্সের-ম্দোগ-চান () নামক বৌদ্ধবিহারে দোন-য়োদ-গ্রুব-পা () নামক পন্ডিতের নিকট শিক্ষালাভ করেন। এই সময় গুটিবসন্ত রোগে তার জ্যৈষ্ঠ ভ্রাতার মৃত্যু ঘটে। শোকাহত কুন-দ্গা'-গ্রোল-ম্ছোগ পরবর্তী আট মাস সাধনায় লিপ্ত হন। এরপর পুনরায় কুন-স্পাংস-র্দো-রিং-পার নিকট মার্গফল সম্বন্ধে অধ্যয়ন করেন। এরপর তিনি মুস্তাং ফিরে এলে, ল্হা-ম্ছোগ-সেং-গে () নামক নবম ঙ্গোর-ছেন তাকে ভিক্ষুর শপথ দান করেন। এই সময় দ্রুং-পা-ছোস-র্জে-কুন-দ্গা'-ম্ছোগ-গ্রুব তাকে তার উত্তরাধিকারী হিসেবে ফু-ফাগ বৌদ্ধবিহারের পরবর্তী প্রধান হিসেবে নিযুক্ত করেন। ১৫৩৪ খ্রিষ্টাব্দে তিনি তিব্বতের উত্তর-পূর্ব দিকে যাত্রা করেন। এই সময় তিনি র্গ্যা-স্গোম-লেগ্স-পা-র্গ্যাল-ম্ত্শান () নামক শাংস-পা-ব্কা'-ব্র্গ্যুদ ধর্মসম্প্রদায়ের এক পন্ডিতের নিকট নিগুমার ছয় যোগ সম্বন্ধে এবং রত্নভদ্র নামক জো-নাং ধর্মসম্প্রদায়ের এক বিখ্যাত পন্ডিতের নিকট কালচক্র সম্বন্ধে অধ্যয়ন করেন। জীবনের অন্তিম কুড়ি বছর তিনি জো-নাং বৌদ্ধবিহারের চব্বিশতম প্রধান হিসেবে অধিষ্ঠিত থাকেন।

## তথ্যসূত্র

বিষয়শ্রেণী:১৫০৭-এ জন্ম
বিষয়শ্রেণী:১৫৬৬-এ মৃত্যু
বিষয়শ্রেণী:জোনাং
জেদ্দা টাওয়ার

**জেদ্দা টাওয়ার** (), পূর্বে পরিচিত **কিংডম টাওয়ার** (), এবং **মাইল-হাই টাওয়ার,** () হল  জেদ্দা, সৌদি আরবের বর্তমানে নির্মাণাধীন একটি উচ্চতম ভবন এবং এটির প্রারম্ভিক খরচ সৌদী রিয়েল ৪.৬ বিলিয়ন (মার্কিন $ ১.২৩ বিলিয়ন)।

ভবনটি জেদ্দার উত্তর দিকে লোহিত সাগর বরাবর স্থানে অবস্থিত হবে যেখানে কিংডম সিটি নামে পরিচিত সৌদী রিয়েল ৭৫ বিলিয়ন (মার্কিন $২০ বিলিয়ন) বিনিময়ে প্রস্তাবিত উন্নয়নমূলক শৌখিন এবং অসাধারণ কারুকার্যপূণ প্রথম কোন ভবন নির্মাণ হবে। পরিকল্পনা মোতাবেক কাজটি সম্পন্ন হলে, ভবনটি অভূতপূর্ব উচ্চতায় পৌঁছাবে, এছাড়াও বিশ্বের সবচেয়ে উচ্চতম ভবন হিসেবে মর্যাদা পাবে এবং সেইসাথে প্রথম গঠন করা ১ কিলোমিটার উচ্চতার কোন ভবন নির্মাণের তালিকায় পৌঁছাবে। ভবনটির প্রাথমিক উচ্চতা ১.৬ কিলোমিটার (১ মাইল) হবে বলে পরিকল্পনা করা হয়; তবে এলাকার ভূতত্ত্বের যে উচ্চতা রয়েছে তাতে করে টাওয়ারটির জন্য অনুপযুক্ত বলে প্রমাণিত হয়। বুর্জ খলিফা পরিকল্পিত ​​আমেরিকান স্থপতি আর্দ্রিয়ান স্মিথ কর্তৃক নকশা তৈরি করা হয় এবং এরই সাথে অনন্য গঠন এবং নান্দনিক বৈশিষ্ট্যপূর্ণ নমুনা অন্তর্ভুক্ত করা হয়। সৌদি আরব নেতা যুবরাজ আল ওয়ালিদ বিন তালাল ও রাজা আবদুল্লাহর ভাগ্নে যারা হলেন মধ্যপ্রাচ্য আরবের ধনবান ব্যক্তিবর্গ কর্তৃক ভবনটি নির্মাণ করা হচ্ছে।

## পরিদর্শন
ভবনটি তার প্রাথমিক ১.৬ কিমি (প্রায় ১ মাইল) থেকে নিচে ছোট করার প্রস্তাব করা হয়, যেটি সম্পূর্ণরূপে কমপক্ষে ১,০০০ মিটার (৩,২৮১ ফুট) উচ্চতা থেকে পরিকল্পিত করা হয়নি। যেটি প্রায় এক কিলোমিটারে অন্তত ১৭৩ মিটার দুবাই বুর্জ খলিফা, সংযুক্ত আরব আমিরাত তুলনায় বেশি লম্বা (৫৬৮ ফুট) উচ্চতায়, এখনও পর্যন্ত বিশ্বের সর্বোচ্চ ভবন বা কাঠামো কর্তৃক এটি নির্মাণ করা হবে।

### নির্মাণ অগ্রগতি
এটা অনুমান করা হয় যে জেদ্দা টাওয়ার ১৬৭ তলার বেশি উঁচু হবে।

File:KT Building Progress 10-JAN-2015 04.png|১২তম তলা (১০ জানুয়ারি ২০১৫)
File:KT Building Progress 07-Jun-2015 01.jpg|২৩তম তলা (৭ জুন ২০১৫)
|11 January 2016|31তম তলা (১১ জানুয়ারি ২০১৬)
|২৩ মার্চ ২০১৬
|৪২তম তলা (১২ June ২০১৬)
File:Jeddah Tower Building Progress as of 07-Jul-2016.jpg|৪৪তম তলা (৭ জুলাই ২০১৬) (৪২+২) রাতের সময়
File:Jeddah Tower Building Progress as of 13-Jul-2016 001.jpg|৪৪তম তলা (৭ জুলাই ২০১৬) (৪২+২)
File:Jeddah Tower Building Progress as of 13-Jul-2016 002.jpg|৪৪তম তলা (৭ জুলাই ২০১৬) (৪২+২)


## আরও দেখুন
* বুর্জ খলিফা 
* সিএন টাওয়ার
* ইন্ডিয়া টাওয়ার

## তথ্যসূত্র

## বহিঃসংযোগ
* Kingdom Tower in Jeddah 
* Kingdom Holding Company website
* Kingdom Tower on CTBUH Skyscraper Center
* Slideshow image gallery of renderings by Fox News
* 13:40 WTTW video interview with Adrian Smith about Kingdom Tower on YouTube

বিষয়শ্রেণী:জেদ্দার গগনচুম্বী অট্টালিকা
বিষয়শ্রেণী:২০২০-এ সৌদি আরব
ও-র্গ্যান-গ্লিং-পা

থাম্ব|ও-র্গ্যান-গ্লিং-পা
**ও-র্গ্যান-গ্লিং-পা** () (জন্ম-১৩২৩) তিব্বতী বৌদ্ধধর্মের প্রাচীন গ্রন্থের আবিষ্কারক বা গ্তের-স্তোনদের মধ্যে অন্যতম ছিলেন।

## সংক্ষিপ্ত জীবনী
ও-র্গ্যান-গ্লিং-পা ১৩২৩ খ্রিষ্টাব্দে জন্মগ্রহণ করেন। তার জন্মস্থান তিব্বতের ল্হো-ব্রাগ () অঞ্চলের ছু-মো-ফাগ () নামক স্থানে না ল্হো-খা () অঞ্চলের য়ার-র্জে () নামক স্থানে এই নিইয়ে দ্বিমত রয়েছে। তেইশ বছর বয়সে তিনি ব্সাম-য়াস বৌদ্ধবিহারে প্রায় একশত খন্ডের বিশাল পরিমাণ লুক্কায়িত গ্রন্থ বা গ্তের-মা আবিষ্কার করেন, যার মধ্যে অনেকগুলির অস্তিত্ব বর্তমানেও রয়ে গেছে। এর মধ্যে সর্বাপেক্ষা উল্লেখযোগ্য হল ব্কা'-থাং-স্দে-ল্ঙ্গা () নামক গ্রন্থ যেখানে তিব্বতী রাজা, রাণী, মন্ত্রী, সাধু, পণ্ডিত, দেবদেবীর ইতিহাস সম্বন্ধে লেখা রয়েছে। এছাড়া তিনি য়ার-লুং-শেল-ব্রাগ () নামক স্থানে পে-মা- ব্কা'-থাং () নামক পদ্মসম্ভবের জীবনী আবিষ্কার করেন। তা'ই-সি-তু-ব্যাং-ছুব-র্গ্যাল-ম্ত্শান নামক ফাগ-মো-গ্রু-পা রাজবংশের প্রতিষ্ঠাতা্র সঙ্গে বিরোধের ফলে তিনি এ'ই-য়ুল () নামক স্থানে নির্বাসিত হন, যেখানে তার মৃত্যু হয়।

## তথ্যসূত্র

## আরো পড়ুন
* Bradburn, Leslie, ed. 1995. Masters of the Nyingma Lineage. Cazadero: Dharma Publications, 1995, pp.&nbsp;168–169.
* Dudjom Rinpoche. 2002. The Nyingma School of Tibetan Buddhism. Trans. Gyurme Dorje and Matthew Kapstein. Boston: Wisdom.
* Kapstein, Matthew. 2000. The Tibetan Assimilation of Buddhism. Oxford: Oxford University Press, pp 165–166.

বিষয়শ্রেণী:গ্তের-স্তোন
বিষয়শ্রেণী:১৩২৩-এ জন্ম
বিষয়শ্রেণী:১৩৬০-এর দশকে মৃত্যু
বিষয়শ্রেণী:তিব্বতের ইতিহাস
কুন-দ্গা'-দ্পাল-ব্জাং

**কুন-দ্গা'-দ্পাল-ব্জাং**() (১৫১৩-১৫৯৩) জো-নাং বৌদ্ধবিহারের পঁচিশতম প্রধান ছিলেন।

## প্রথম জীবন
কুন-দ্গা'-দ্পাল-ব্জাং ১৫১৩ খ্রিষ্টাব্দে মুস্তাং অঞ্চলের রাজধানী গ্লো-স্মোন-থাং () শহরে জন্মগ্রহণ করেন। কৈশোরে দ্রুং-পা-ছোস-র্জে-কুন-দ্গা'-ম্ছোগ-গ্রুব () নামক সা-স্ক্যা ধর্মসম্প্রদায়ের এক পণ্ডিতের নিকট তিনি শিক্ষার্থীর শপথ গ্রহণ করেন। ১৫৩১ খ্রিষ্টাব্দে তিনি উত্তর-পূর্ব দিকে তিব্বত যাত্রা করেন। তিনি ল্চাং-লুং-ছোস-স্দিংস () নামক বৌদ্ধবিহারে গ্ঝোন-নু-ছোস-গ্রুব () নামক পণ্ডিতের নিকট মার্গফল সম্বন্ধে অধ্যয়ন করেন। ছোস-'খোর-র্ত্সে () নামক স্থানে পান-ছেন-র্দো-র্জে-র্গ্যাল-ম্ত্শান () নামক জো-নাং সম্প্রদায়ের এক পণ্ডিতের নিকট মার্গফল ও কালচক্র সম্বন্ধে অধ্যয়ন করেন। মধ্য তিব্বতের গ্সের-ম্দোগ-চান () নামক বৌদ্ধবিহারে তিনি অভিধর্ম সম্বন্ধে শিক্ষা লাভ করেন।

## পরবর্তী জীবন
১৫৩৮ খ্রিষ্টাব্দে তিনি মুস্তাং ফিরে এলে, কুন-দ্গা'-গ্রোল-ম্ছোগ নামক পণ্ডিত তাকে মার্গফল, হেবজ্র তন্ত্র অ নিগুমার ছয় যোগ স্মবন্ধে শিক্ষাদান করেন। এরপর তিনি ফুন-ত্শোগ্স-ব্সাম-গ্তান-গ্লিং () নামক বৌদ্ধবিহারের প্রধান নির্বাচিত হন। কিছু সময় পর তিনি কুন-দ্গা'-গ্রোল-ম্ছোগের সঙ্গে পুনরায় তিব্বত যাত্রা করেন। পরে তিনি মুস্তাং ফিরে এলে থুব-ব্স্তান-দার-র্গ্যাস-গ্লিং () নামক বৌদ্ধবিহারের প্রধান নির্বচিত হন। ১৫৬৬ খ্রিষ্টাব্দে তিনি  জো-নাং বৌদ্ধবিহারের পঁচিশতম প্রধান হিসেবে নির্বাচিত হন। ১৫৭০ খ্রিষ্টাব্দে তিনি এই বিহারের 'দু-খাং () ভবন এবং গ্ত্সুগ-লাগ-খাং () মন্দিরের ব্যাপক সংস্কার করেন। স্প্রুল-স্কু-স্মান-থাং-পা-স্কু-ম্দুন-ব্লো-ব্জাং-পা (), র্গোদ-খুংস-ব্সোদ-দ্পাল-বা () এবং স্নার-থাং-পা-ত্শে-রিং-'ফেল () নামক ভিক্ষুরা এই বিহারের চিত্রশিল্পগুলির সংস্কার করেন। কুন-দ্গা'-দ্পাল-ব্জাংয়ের সর্বাপেক্ষা উল্লেখযোগ্য শিষ্য ছিলেন তারানাথ।

## তথ্যসূত্র

বিষয়শ্রেণী:১৫১৩-এ জন্ম
বিষয়শ্রেণী:১৫৯৩-এ মৃত্যু
বিষয়শ্রেণী:জোনাং
গুল-বসান ধনেশ

**গুল-বসান ধনেশ**  যার বৈজ্ঞানিক নাম *Aceros cassidix* হল একধরনের কালো রঙের ধনেশ পাখি যার ঠোঁটের রং হলুদ, ল্যাজের রং সাদা এবং চোখের চারপাশের চামড়ার রং ফ্যাকাসে নীল, কালো রঙের পায়ের পাতা এবং উন্মুক্ত ঘন নীল রঙের গলা। পুরুষদের মুখ এবং ঘাড় হয় বাদামি রঙের এবং কমলা-লাল রঙের চোখ এবং এদের হলুদ রঙের ঠোটের ওপরে লাল রঙের একটা উচ্চ শিরস্ত্রাণ থাকে। মহিলাদের মুখ এবং ঘাড় হয় কালো রঙের, হলুদ রঙের শিরস্ত্রাণ এবং বাদামি রঙের চোখ হয়।

এদের প্রধানত দেখতে পাওয়া যায় ইন্দোনেশিয়ার  সুলায়েসি, বুটন, লেম্ভে, টগিয়ান এবং মুনা দ্বীপপুঞ্জ এই সমস্ত জায়গায়।

অন্যান্য ধনেশের মতোই এরাও একগামী পাখি৤ এরা প্রধানত ফল এবং ডুমুর খেয়ে বেঁচে থাকে। স্ত্রঅ ধনেশ নিজেদের গাছের কোন গর্তে বন্দী করে রাখে ডিম পারবার সময়ে। এই সময়কালে পুরুষেরা মহিলাদের এবং বাচ্চাদের খাদ্য যোগান দেয়। এরা ২০ থেকে ৩৫ বৎসর পর্যন্ত বেঁচে থাকে৤

গুল-বসান ধনেশ দক্ষিণ সুলায়েসি প্রদেশের প্রাণীকূলের প্রতীক।

আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘের মতানুযায়ী এই প্রজাতিটি বিপন্ন প্রজাতি হিসেবে চিহ্নিত হয়েছে।

## চিত্রশালা

File:Aceros cassidix -Weltvogelpark Walsrode, Germany-8a.jpg|Male at Walsrode Bird Park
File:Naturalis Biodiversity Center - MMNAT01 AF NNM001000152 - Natuurkundige Commissie voor Nederlandsch-Indië - Bird species - Art.jpg|Early drawing by the Dutch colonial Natuurkundige Commissie voor Nederlands-Indië, 1820's.
File:Aceros cassidix 2 (Frank Wouters).jpg|
File:Aceros cassidix -Vogelpark Walsrode -pair-8a.jpg|Pair at Walsrode Bird Park, Germany
File:Cranorrhinus_cassidix_190.jpg|Skeleton


## তথ্যসূত্র

* BirdLife Species Factsheet 

বিষয়শ্রেণী:ধনেশ
বিষয়শ্রেণী:Aceros
বিষয়শ্রেণী:ইন্দোনেশিয়ার পাখি
বিষয়শ্রেণী:সুলায়েসির পাখি
বিষয়শ্রেণী:১৮২৩ এর প্রাণীসমূহ
বিষয়শ্রেণী:১৮২৩-এ বর্ণিত পাখি
২০০৮ গ্রীষ্মকালীন অলিম্পিকে মল্লক্রীড়া – নারীদের ট্রিপল জাম্প

**[[২০০৮ অলিম্পিক গেমস|২০০৮ অলিম্পিক গেমসে]]** মহিলাদের **[[ট্রিপল জাম্প]]** প্রতিযোগিতা আগস্টের ১৫ থেকে ১৭ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।

যোগ্যতানির্ণায়ক মাপকাঠি ছিল (A মান) এবং  (B মান)।

ক্যামেরুনের প্রতিযোগী ফ্র্যাঙ্কোয়েস ব্যাঙ্গো এটোন সব সেরা ১৫.৩৯ মিটার লাফিয়ে দেশের ইতিহাসে অলিম্পিক থেকে দ্বিতীয় ব্যক্তিগত স্বর্ণপদক লাভ করেন।

## রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।

## ফলাফল

### যোগ্যতানির্ণায়ক পর্ব
ন্যূনতম ১৪.৪৫ মিটার (Q) বা সেরা ১২জন প্রতিযোগী (q) ফাইনালে যাবে।

} ||B||align="left"|  জামিলি আলদামা||align="left"| 
|| x  ||x ||x || ***' ||
|- 
|   ||A||align="left"|  [[অ্যাথানাশিয়া পেরা]]||align="left"| 
|| x  ||x ||x || ***' ||
|- 
|   ||B||align="left"|  মার্টিনা সেস্তাকোভা||align="left"| 
|| x  ||x ||x || ***' ||
|- 
|   ||B||align="left"|  [[ডানা ভেল্ডাকোভা]]||align="left"| 
|| x  ||x ||x || ***' ||
|}

### ফাইনাল
১৭ই আগস্ট ফাইনাল অনুষ্ঠিত হয়।

## তথ্যসূত্র

বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়া
বিষয়শ্রেণী:অলিম্পিকে ট্রিপল জাম্প
তারানাথ

**তারানাথ** বা **কুন-দ্গা'-স্ন্যিং-পো**  () (১৫৭৫-১৬৩৪) জো-নাং বৌদ্ধবিহারের ছাব্বিশতম প্রধান ও র্তাগ-ব্র্তান-দাম-ছোস-গ্লিং বৌদ্ধবিহারের প্রতিষ্ঠাতা ছিলেন।

## প্রথম জীবন
তারানাথ ১৫৭৫ খ্রিষ্টাব্দে তিব্বতের খা-রাগ () নামক স্থানে জন্মগ্রহণ করেন। চার বছর বয়সে তাকে ছোস-লুং-ব্যাং-র্ত্সে () বৌদ্ধবিহারে নিয়ে আসা হয় এবং সেখানে তাকে আনুষ্ঠানিকভাবে কুন-দ্গা'-গ্রোল-ম্ছোগ () জো-নাং বৌদ্ধবিহারের চব্বিশতম প্রধানের পুনর্জন্ম বলে চিহ্নিত করা হয়। এরপর তিনি কুন-দ্গা'-গ্রোল-ম্ছোগের বিভিন্ন শিষ্যের নিকট বিভিন্ন বিষয়ে শিক্ষালাভ করেন, যেমন ব্যাম্স-পা-ল্হুন-গ্রুব () সূত্র ও তন্ত্র সম্বন্ধে, র্দো-রিং-কুন-দ্গা'-র্গ্যাল-ম্ত্শান () মার্গফল সম্বন্ধে, ব্রাগ-স্তোদ-পা-ল্হা-দ্বাং-গ্রাগ্স-পা () নারো পার ছয় যোগ ও মহামুদ্রা সম্বন্ধে এবং কুন-দ্গা'-দ্পাল-ব্জাং () নামক জো-নাং বৌদ্ধবিহারের পঁচিশতম প্রধান ও লুং-রিগ্স-র্গ্যা-ম্ত্শো () তাকে কালচক্র সম্বন্ধে শিক্ষাদান করেন। চৌদ্দ বছর বয়স থেকে ভারতীয় পণ্ডিত বুদ্ধগুপ্তনাথের নিকট শিক্ষা গ্রহণ করেন। এছাড়াও বলভদ্র, নির্বাণশ্রী, পূর্ণানন্দ, পূর্ণবজ্র এবং কৃষ্ণভদ্র নামক ভারতীয় পণ্ডিতরাও তাকে শিক্ষাদান করেন ও সংস্কৃত বৌদ্ধগ্রন্থগুলির তিব্বতী অনুবাদে সহায়তা করেন।

## পরবর্তী জীবন
১৫৮৮ খ্রিষ্টাব্দে কুন-দ্গা'-দ্পাল-ব্জাং তারানাথকে জো-নাং বৌদ্ধবিহারের ছাব্বিশতম প্রধান হিসেবে নির্বাচিত করেন। এই সময়ে তিনি দোল-পো-পা-শেস-রাব-র্গ্যাল-ম্ত্শান নামক জো-নাং ধর্মসম্প্রদায়ের প্রতিষ্ঠাতার শিক্ষাকে পুনরায় প্রচারের দায়িত্ব নেন। তিনি দোল-পো-পা-শেস-রাব-র্গ্যাল-ম্ত্শান প্রচারিত গ্ঝান-স্তোং তত্ত্বের একনিষ্ঠ সমর্থক ছিলেন এবং এই তত্ত্বের ভুল পর্যালোচনাগুলিকে সংশোধন করেন। এই বিহারের প্রধান থাকার সময় তিনি দুইশত ষাট বছর পূর্বে দোল-পো-পা-শেস-রাব-র্গ্যাল-ম্ত্শান দ্বারা নির্মিত একটি বৃহদাকার স্তূপের সংস্কার সাধন করেন। ১৬০৪ খ্রিষ্টাব্দে তিনি গ্ঝান-স্তোং তত্ত্বের ওপর গ্ঝান-স্তোং-দ্বু-মা'ই-র্গ্যান () নামক একটি বিখ্যাত গ্রন্থ রচনা করেন। ১৬০৮ খ্রিষ্টাব্দে তিনি দ্পাল-দুস-ক্যি-'খোর-লো'ই-ছোস-ব্স্কোর-গ্যি-ব্যুং-খুংস-ন্যের-ম্খো () নামক ভারতের বৌদ্ধধর্মের ইতিহাস সম্বন্ধে তার বিখ্যাত গ্রন্থ রচনা করেন। ১৬১৫ খ্রিষ্টাব্দে ফুন-ত্শোগ্স-র্নাম-র্গ্যাল নামক গ্ত্সাং-পা রাজবংশের রাজা তারানাথকে একটি বৌদ্ধবিহার নির্মাণের জন্য জমি দান করেন। এই বিহারের নির্মাণ ১৬২৮ খ্রিষ্টাব্দে শেষ হয় এবং র্তাগ-ব্র্তান-দাম-ছোস-গ্লিং () বৌদ্ধবিহার নামে পরিচিত হয়।

## তথ্যসূত্র

## আরো পড়ুন
* Tharanatha; Chattopadhyaya, Chimpa, Alaka, trans. (2000). History of Buddhism in India, Motilal Books UK,  .
* Taranatha(auth.), Hopkins, Jeffery (trans).*The Essence of Other-Emptiness* Snow Lion(2007).  
* Tāranātha's Edelsteinmine, das Buch von den Vermittlern der sieben Inspirationen / aus dem Tibetischen übers. von Albert Grünwedel. - Petrograd: Imprimerie de l'Académie Impériale des Sciences, 1914 PDF 
* Tāranātha's Geschichte des Buddhismus in Indien. Aus dem Tibetischen übersetzt von Anton Schiefner. St. Petersburg: Kais. Akademie der Wissenschaften 1869. XII.  St. Petersburg 1869. PDF
* Cyrus Stearns. *The Buddha from Dolpo: A Study of the Life and Thought of the Tibetan Master Dolpopa Sherab Gyaltsen*. State University of New York Press (1999).  (hc);  (pbk).

বিষয়শ্রেণী:১৫৭৫-এ জন্ম
বিষয়শ্রেণী:১৬৩৪-এ মৃত্যু
বিষয়শ্রেণী:জোনাং
বিষয়শ্রেণী:তিব্বতী দার্শনিক
কুন-দ্গা'-রিন-ছেন-র্গ্যা-ম্ত্শো

**কুন-দ্গা'-রিন-ছেন-র্গ্যা-ম্ত্শো** () জো-নাং বৌদ্ধবিহারের সাতাশতম প্রধান ও র্তাগ-ব্র্তান-দাম-ছোস-গ্লিং বৌদ্ধবিহারের তৃতীয় প্রধান ছিলেন।

## সংক্ষিপ্ত জীবনী
কুন-দ্গা'-রিন-ছেন-র্গ্যা-ম্ত্শো সপ্তদশ শতাব্দীতে মধ্য তিব্বতে জন্মগ্রহণ করেন। তিনি তারানাথ নামক জো-নাং ধর্মসম্প্রদায়ের বিখ্যাত পন্ডিতের নিকট দীক্ষালাভ করেন এবং সূত্র ও কালচক্র সহ অন্যান্য তন্ত্র সম্বন্ধে অধ্যয়ন করেন। সাংস-র্গ্যাস-র্গ্যা-ম্ত্শো () নামক র্তাগ-ব্র্তান-দাম-ছোস-গ্লিং () বৌদ্ধবিহারের দ্বিতীয় প্রধানের মৃত্যুর পর তিনি ঐ বিহারের প্রধান নির্বাচিত হন। তারানাথের পর তিনি পরবর্তী পনেরো বছর জো-নাং বৌদ্ধবিহারের সাতাশতম প্রধান হিসেবে নির্বাচিত হন। ১৬৫০ খ্রিষ্টাব্দে পঞ্চম দলাই লামা জো-নাং ধর্মসম্প্রদায়ের অধীনস্থ জো-নাং বৌদ্ধবিহার দ্গে-লুগ্স ধর্মসম্প্রদায়ের অধীনে নিয়ে এলে কুন-দ্গা'-রিন-ছেন-র্গ্যা-ম্ত্শো পালিয়ে যেতে বাধ্য হন। পরবর্তীকালে তিনি গ্সাংস-স্ঙ্গাগ্স-রি-বো-ব্দে-ছেন () নামক বৌদ্ধবিহারে বাকি জীবন অতিবাহিত করেন। তার প্রধান দুই শিষ্য ছিলেন ব্লো-গ্রোস-র্নাম-র্গ্যাল () এবং 'ব্রোগ-দ্গে-কুন-দ্গা'-দ্পাল-ব্জাং ()।

## তথ্যসূত্র

বিষয়শ্রেণী:জোনাং
ওমর আলী

**ওমর আলী** () (২০ অক্টোবর ১৯৩৯ – ৩ ডিসেম্বর ২০১৫) একজন বাঙালি বাংলাদেশী রোম্যান্টিক কবি যিনি ষাট দশকের কবি হিসেবে চিহ্নিত। তিনি তার রচিত প্রেমের কবিতাসমূহের জন্য বিখ্যাত। শ্যামবর্ণা স্বাস্থ্যবতী আদিম বাঙালি নারীকে তিনি তার সমস্ত ইন্দ্রিয়ানুভূতি দিয়ে আবিষ্কার করতে উদ্যোগী হয়েছেন। তার কবিতায় গ্রাম বাংলার মাটির অকৃত্রিম সোঁদা গন্ধ মেলে। প্রেয়সীর সংস্পর্শ, মিলন ও বিরহ, অফুরন্ত প্রকৃতি সৌন্দর্যের রোমান্টিক অনুকল্পে তার কাব্য বাঙময় হয়েছে।

## জন্ম, শিক্ষাজীবন ও কর্মজীবন
তিনি হাম্মাদিয়া হাই স্কুল থেকে ১৯৫৫ সনে প্রবেশিকা, কায়েদে আযম কলেজ থেকে ১৯৬২ সনে উচ্চ মাধ্যমিক, এডওয়ার্ড কলেজ, পাবনা থেকে ১৯৬৫ সনে স্নাতক, ঢাকা বিশ্ববিদ্যালয় থেকে ১৯৭০ সনে ইংরেজিতে স্নাতকোত্তর, রাজশাহী বিশ্ববিদ্যালয় থেকে ১৯৭৮ সালে বাঙলায় স্নাতকোত্তর করেন। পেশাগত জীবনে তিনি অধ্যাপক ছিলেন। সরকারি শহিদ বুলবুল কলেজ পাবনা থেকে ১৯৯৭ সনের ২১ অক্টোবর অবসর গ্রহণ করেন।

## প্রকাশনা
ওমর আলীর প্রথম কাব্যগ্রন্থ *এদেশে শ্যামল রঙ রমণীর সুনাম শুনেছি* প্রকাশিত হয় ১৯৬০ খ্রিষ্টাব্দে। এছাড়াও তার প্রকাশিত কবিতাগ্রন্থ
হচ্ছে

* "অরণ্যে একটি লোক" (১৯৬৬),
* "আত্মার দিকে" (১৯৬৭),
* "সোনালি বিকেল" (১৯৬৫),
* "নদী""(১৯৬৯),
* "নরকে বা স্বর্গে" (১৯৭৫),
* "বিয়েতে অনিচ্ছুক একজন" (১৯৭৫),
* "প্রস্তর যুগ তাম্র যুগ" (১৯৭৪),
* "স্থায়ী দুর্ভিক্ষ সম্ভাব্য প্লাবন" (১৯৭৫),
* "তেমাথার শেষে নদী" (১৯৭৪),
* "নিঃশব্দ বাড়ি" (১৯৭৩),
* "কিছুদিন" (১৯৮০),
* "ডাকছে সংসার" (১৯৮৫),
* "যে তুমি আড়ালে" (১৯৮৭),
* "ফুল পাখিদের দেশ" (১৯৮৩),
* "ফেরার সময়" (১৩৯৬),
* "স্বদেশে ফিরছি" (১৯৭৯),
* "একটি গোলাপ" ১৯৬৮,
* "লুবনা বেগম" (১৯৯৩),
* "প্রসারিত করতল" (১৯৯২),
* "ছবি" (১৯৯০),
* "শুধু তোমাকে ভালো লাগে" (১৯৯৪),
* "তোমাকে দেখলেই" (১৯৯৫),
* "ভালোবাসার দিকে" (১৯৯১),
* "এখনো তাকিয়ে আছি" (১৯৮৭),
* "ভালোবাসার প্রদীপ" (১৯৯৬),
* "হৃদয় ছুঁয়ে আছে ঝড়" (১৯৯৮),
* "গ্রামে ফিরে যাই" (১৯৯৮),
* "আমার ভেতরে খুব ভাঙচুর হচ্ছে" (২০০১),
* "শ্রেষ্ঠ কবিতা" (২০০২)।

### উপন্যাস

* কুতুবপুরের হাসনা হেনা" (১৯৮২) এবং
* খান ম্যানসনের মেয়ে" (১৯৬২)।


## পুরস্কার
* বাংলা একাডেমি পুরস্কার (১৯৮১)
* বন্দে আলী মিয়া পুরস্কার (১৯৮৮)
* আলাওল সাহিত্য পুরস্কার (১৯৯১)
* একুশে পদক (মরণত্তর) (২০১৭)

## আরও দেখুন
* ২০১৭-এর একুশে পদক বিজয়ীগণ।

## তথ্যসূত্র

বিষয়শ্রেণী:১৯৩৯-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:বাঙালি কবি
বিষয়শ্রেণী:বাংলাদেশী কবি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী
বিষয়শ্রেণী:২০শ শতাব্দীর বাংলাদেশী কবি
বিষয়শ্রেণী:আলাওল সাহিত্য পুরস্কার বিজয়ী
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর পুরুষ লেখক
বিষয়শ্রেণী:সরকারি এডওয়ার্ড কলেজ, পাবনার প্রাক্তন শিক্ষার্থী
বিষয়শ্রেণী:বাঙালি লেখক
বিষয়শ্রেণী:ভাষা ও সাহিত্যে একুশে পদক বিজয়ী
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:বাংলাদেশী পুরুষ কবি
আবরাজুল বাইত

**আবরাজুল বাইত টাওয়ার্স** বা **মক্কা রয়েল হোটেল ক্লক টাওয়ার** বলে পরিচিত, হল সৌদি আরবের মক্কার সরকারের মালিকানাধীন একটি কমপ্লেক্স ভবন। এই টাওয়ারটি রাজা আব্দুল আজিজ এনডাওমেন্ট প্রকল্পের একটি অংশ। ভবনটি কয়েকটি বিশ্ব রেকর্ড ধারণ করে আছে; যেমন- বিশ্বের সবচেয়ে লম্বা ঘড়ির টাওয়ার এবং বিশ্বের বৃহত্তম ঘড়ি মুখ। কমপ্লেক্সটি হোটেল টাওয়ার তাইওয়ানের তাইপে ১০১ টপকিয়ে ২০১২ সালে বিশ্বের প্রথম সর্বোচ্চ ভবন হয়ে ওঠে এবং বর্তমানে বিশ্বের তৃতীয় সর্বোচ্চ ভবনের মর্যাদা লাভ করেছে, শুধুমাত্র দুবাই এর বুর্জ খলিফা এবং সাংহাই এর সাংহাই টাওয়ার ছাড়া। বিল্ডিং কমপ্লেক্সটি হল বিশ্বের বৃহত্তম মসজিদ এবং ইসলামের সবচেয়ে পবিত্র জায়গা মসজিদ আল হারাম থেকে মাত্র মিটার দূরে। কমপ্লেক্সের ডেভেলপার ও ঠিকাদার হল সৌদির বিনলাদিন গ্রুপ যেটি কিংডমের সর্ববৃহৎ নির্মাণ কোম্পানী।
কমপ্লেক্সটি আইয়াদ দুর্গ ধ্বংসের পরে নির্মিত হয়েছিল। যা ১৮ শতকের একটি অটোমান দুর্গ যেটি গ্র্যান্ড মসজিদ থেকে দেখা যেত। সৌদি সরকার কর্তৃক ২০০২ সালে দুর্গ ধ্বংস নিয়ে তুর্কিরা স্ফুলিঙ্গ ছড়ান এবং আন্তর্জাতিক হৈচৈ সৃষ্টি হয়।

## বিবরণ
 

কমপ্লেক্সটি সবচেয়ে লম্বা টাওয়ার ৬০১ মিটার (১,৯৭২ ফুট) উচ্চতা নিয়ে সৌদি আরবে সর্বোচ্চ উচ্চতম ভবন হিসাবে দাঁড়িয়েছে। বর্তমানে এটি তাইপেই, তাইওয়ান এর তাইপেই ১০১কে টপকানো বিশ্বের তৃতীয় উচ্চতম ভবন।

### কম্পোনেন্ট টাওয়ার তালিকা

## তথ্যসূত্র

## বহিঃসংযোগ

* Makkah Royal Clock Tower Hotel on CTBUH Skyscraper Center
* Abraj Al Bait Towers on Emporis 
* Hotel Tower entry on Emporis
* SkyscraperPage.com: Abraj Al-Bait Towers
* Reshaping Mecca Slide Show, The New York Times
* http://skyscraperpage.com/cities/?buildingID=34622 Specific data and project

বিষয়শ্রেণী:সৌদি আরবের টাওয়ার
বিষয়শ্রেণী:২০১২-এ সৌদি আরবে প্রতিষ্ঠিত
বিষয়শ্রেণী:ঘড়ি টাওয়ার
বিষয়শ্রেণী:মক্কার ভবন ও স্থাপনা
বিষয়শ্রেণী:আরবীয় স্থাপত্য
বিষয়শ্রেণী:সৌদি আরবের বিপণিবতান
বিষয়শ্রেণী:২০১২-এ প্রতিষ্ঠিত হোটেল
একজিমা

**একজিমা** (ইংরেজি: Eczema ) এক প্রকাম চর্ম রোগ যা বাংলাদেশে **পামা**, **বিখাউজ**, **কাউর ঘা** ইত্যাদি স্থানীয় নামে পরিচিত। চিকিৎসা শাস্ত্রে এটিকে সচরাচর **এটপিক ডার্মাটাইটিস** (ইং: atopic dermatitis) হিসাবে উল্লেখ করা হয়ে থাকে, কারণ অধিকাংশ ক্ষেত্রে একজিমার অন্যতম উৎস বংশগত বলে ধারণা করা হয়। এই রোগে ত্বকের বিশেষ কোন কোন স্থানে প্রদাহ সৃষ্টি হয়। আক্রান্ত স্থান লালাভ দেখায়, এখানে পুঁজবটী জন্মে, চুলকায়, রস ক্ষরণ হতে পারে এবং মামড়ি পড়ে। এটি কোন সংক্রামক রোগ নয়। তবে এ রোগ থেকে হাঁপানি এবং হে ফিভার হয়ে থাকে। এটি দীর্ঘ মেয়াদী সমস্যা যাতে অতি শুষ্ক ত্বক ফেটে যায়, পুরু হয়ে ওঠে, চুলকানির সৃষ্টি হয় এবং ফুস্কুড়ি হতে পারে। ঠিক কী কারণে একজিমা হয়ে থাকে তা এখনো জানা যায় নি। বলা হয়েছে অন্তর্ভূত কারণের (যেমনঃ এলার্জি) বহি:প্রকাশ একজিমা। শরীরের যে কোন স্থানেই একজিমা হতে পারে, তবে হাত, পা, বাহু, হাঁটুর বিপরীত পৃষ্ঠা, গোড়ালী, হাতের কব্জি, ঘাড় ও ঊর্ধ বক্ষস্থল ইত্যাদি অংশ বেশি আক্রান্ত হয়ে থাকে। একজিমার ঔষধ অদ্যাবধি আবিষ্কৃত হয় নি, তবে এমোলিয়েণ্টস (Emollients) এবং স্টেরেয়ড মলম (steroid ointments) একজিমার প্রকোপ নিয়ন্ত্রণে রাখা হয়। 

## তথ্যসূত্র


## বহিঃসংযোগ

বিষয়শ্রেণী:ত্বকের প্রদাহ
বিষয়শ্রেণী:স্বতঃঅনাক্রম্য রোগ
বিষয়শ্রেণী:স্টেরয়েড সংবেদশীল প্রদাহী অবস্থা
গ্যালিপলির যুদ্ধ

**গ্যালিপলি অ‌ভিযান** ছিল প্রথম বিশ্বযুদ্ধকালীন সময়ে গ্যালিপলি উপদ্বীপে একটি যৌথ আক্রমণ যেটি **গ্যালিপলির যুদ্ধ** (তুর্কি ভাষায় **জানাক্কালে যুদ্ধ**) নামেও পরিচিত। ক্যাম্পেইনটি ২৫শে এপ্রিল, ১৯১৫ থেকে শুরু করে ৯ই ফেব্রুয়ারি, ১৯১৬ পর্যন্ত চলমান ছিল। এই খন্ডযুদ্ধে ব্রিটিশ ও ফরাসিরা যৌথভাবে অটোমান সাম্রাজ্য ও জার্মানির বিরুদ্ধে লড়েছিলো।

## তথ্যসূত্র

## আরও পড়ুন
* 
* 
* 
* 
* 
* 
* 
* 
* 

## বহিঃসংযোগ

* Gallipoli  Original reports from *The Times*
* Map of Europe during the Gallipoli Campaign at omniatlas.com
* Battle of Gallipoli animated battle map by Jonathan Webb
* 
* 

বিষয়শ্রেণী:১৯১৫-এ দ্বন্দ্ব
বিষয়শ্রেণী:প্রথম বিশ্বযুদ্ধে উসমানীয় সাম্রাজ্য
বিষয়শ্রেণী:নিউজিল্যান্ড-তুরস্ক সম্পর্ক
বিষয়শ্রেণী:নিউজিল্যান্ডের সামরিক ইতিহাস
বিষয়শ্রেণী:অস্ট্রেলিয়ার ইতিহাস (১৯০১-৪৫)
বিষয়শ্রেণী:গ্যালিপলির যুদ্ধ
বিষয়শ্রেণী:প্রথম বিশ্বযুদ্ধে যুক্তরাজ্য জড়িত যুদ্ধ
বিষয়শ্রেণী:প্রথম বিশ্বযুদ্ধে নিউজিল্যান্ড জড়িত যুদ্ধ
বিষয়শ্রেণী:প্রথম বিশ্বযুদ্ধে ফ্রান্স জড়িত যুদ্ধ
বিষয়শ্রেণী:প্রথম বিশ্বযুদ্ধে ব্রিটিশ ভারত জড়িত যুদ্ধ
বিষয়শ্রেণী:প্রথম বিশ্বযুদ্ধে অস্ট্রেলিয়া জড়িত যুদ্ধ
বিষয়শ্রেণী:অস্ট্রেলিয়া-তুরস্ক সম্পর্ক
বিষয়শ্রেণী:১৯১৫-এ উসমানীয় সাম্রাজ্য
বিষয়শ্রেণী:উইনস্টন চার্চিল
ল্যারি গোমস

**হিলারি ল্যারি অ্যাঞ্জেলো গোমস** (; জন্ম: ১৩ জুলাই, ১৯৫৩) ত্রিনিদাদ ও টোবাগোর অ্যারিমায় জন্মগ্রহণকারী বিখ্যাত ও সাবেক ওয়েস্ট ইন্ডিয়ান আন্তর্জাতিক ক্রিকেট তারকা এবং কোচ। বামহাতি ব্যাটসম্যান **ল্যারি গোমস** ওয়েস্ট ইন্ডিজ টেস্ট ক্রিকেট দলে খেলেছেন।

ডানহাতে অফ-ব্রেক/মিডিয়াম পেস বোলিং করতেন। কাউন্টি ক্রিকেটে মিডলসেক্স ক্রিকেট দলে খেলেন। ত্রিনিদাদ এবং ওয়েস্ট ইন্ডিজের সফলতম তৃতীয় ব্যাটসম্যানের মর্যাদা পান। এছাড়াও তিনি ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপ ফাইনাল খেলায় অংশগ্রহণকারী ওয়েস্ট ইন্ডিজ দলের সদস্য ছিলেন। সাধারণতঃ তিনি ব্যাটকে প্যাডের কাছাকাছি রাখতেন।

## খেলোয়াড়ী জীবন
১৯৬৭ সালে ওয়েস্ট ইন্ডিয়ান স্কুলবয় দলের হয়ে ইংল্যান্ড সফর করেন। ১৯৭১-৭২ মৌসুমে নিউজিল্যান্ড একাদশের বিপক্ষে ত্রিনিদাদ ও টোবাগো দলের হয়ে প্রথম-শ্রেণীর ক্রিকেটে অভিষিক্ত হন তিনি। ১৯৭২, ১৯৭৩-১৯৭৬ মৌসুমে মিডলসেক্স কাউন্টি ক্রিকেট দলে যোগ দেন। বেনসন এন্ড হেজেস কাপ গোল্ড পুরস্কার লাভ করেন তিনি।

প্যাকারের বছরগুলোয় তাকে ওয়েস্ট ইন্ডিজের পক্ষে আন্তর্জাতিক ক্রিকেট খেলায় অংশগ্রহণের সুযোগ এনে দেয়। বিদ্রোহী খেলোয়াড়দের উপর থেকে নিষেধাজ্ঞা প্রত্যাহার স্বত্ত্বেও তিনি নিজ স্থান ধরে রাখতে সমর্থ হন। তিনি হাল্কা-পাতলা গড়নের ও ঠাণ্ডা মেজাজের অধিকারী ছিলেন। গড়পড়তা অন্যান্য ক্যারিবীয় ব্যাটসম্যানদের মতো ছিলেন না। নির্ভরযোগ্য ব্যাটসম্যান হিসেবে প্রয়োজনের মুহুর্তে ঠিকই নিজেকে তুলে ধরতে সক্ষম ছিলেন।

৯ সেঞ্চুরির ৬টিই করেছেন অস্ট্রেলিয়া দলের বিপক্ষে। তন্মধ্যে ১৯৮৪ সালে পার্থের বাউন্সি উইকেটের সেঞ্চুরিটি দলকে ইনিংস বিজয় লাভ করতে সহায়তা করেছিল। তারপরও তিনি ডেনিস লিলি’র উইকেট শিকারের ফলে অস্ট্রেলিয়ায় স্মরণীয় হয়ে থাকবেন। ১৯৮১ সালে মেলবোর্নে অনুষ্ঠিত বক্সিং ডে টেস্টে লিলি তাকে আউট করে ল্যান্স গিবসের রেকর্ড ভেঙ্গে সর্বাধিক টেস্ট উইকেট লাভের নতুন বিশ্বরেকর্ড গড়েন।

## সম্মাননা
২০ বছর ক্রিকেট খেলার পর ১৯৮৫ সালে উইজডেন কর্তৃপক্ষ তাকে বর্ষসেরা ক্রিকেটারের সম্মাননায় অভিষিক্ত করে। এছাড়াও অ্যারিমা’র মালাবারে তার সম্মানে স্টেডিয়ামের নামকরণ করা হয় ল্যারি গোমস স্টেডিয়াম।

## তথ্যসূত্র

## আরও দেখুন
* বব হল্যান্ড
* ওয়েন ড্যানিয়েল
* উইজডেন বর্ষসেরা ক্রিকেটার
* ওয়েস্ট ইন্ডিয়ান টেস্ট ক্রিকেটারদের তালিকা
* ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 
* মিডলসেক্স হল অব ফেমে ল্যারি গোমস 

বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৮৩ ক্রিকেট বিশ্বকাপের ক্রিকেটার
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:ত্রিনিদাদ ও টোবাগোর ক্রিকেটার
বিষয়শ্রেণী:মিডলসেক্সের ক্রিকেটার
বিষয়শ্রেণী:ইস্ট ত্রিনিদাদের ক্রিকেটার
বিষয়শ্রেণী:কানাডা জাতীয় ক্রিকেট দলের কোচ
বিষয়শ্রেণী:অ্যারিমার ব্যক্তি
বিষয়শ্রেণী:ত্রিনিদাদ ও টোবাগো জাতীয় ক্রিকেট দলের কোচ
বিষয়শ্রেণী:১৯৭৯ ক্রিকেট বিশ্বকাপের ক্রিকেটার
শ্রীলঙ্কার ধূসর ধনেশ

**শ্রীলঙ্কার ধূসর ধনেশ** হল একটি প্রজাতির ধনেশ পাখি  এবং এরা প্রধানত শ্রীলঙ্কার বিভিন্ন জায়গায় বসবাস করে। এর বৈজ্ঞানিক নাম *Ocyceros gingalensis*৤ এটি কোন বিপন্ন পাখি নয়৤

শ্রীলঙ্কার ধূসর ধনেশ হল একটি যূথচর পাখি যাদেরকে প্রধানত জঙ্গল এলাকায় দেখতে পাওয়া যায়। এরা প্রধানত ডুমুর খেয়েই বেঁচে থাকে এছড়াও কিছু কিছু সময়ে এরা বিভিন্ন পোকামাকড়, সরীসৃপ যেমন টিকটিকি ইত্যাদিকেও খাদ্য হিসেবে গ্রহণ করে থাকে। স্ত্রী  ধনেশরা প্রধানত ৩-৪ টি ছোটো ছোটো সাদা রঙের ডিম পারে এবং এরা নিজ বাসার মধ্যে ঢুকে গিয়ে বাসাকে বন্ধ করে দেয় কাদা, মল-মূত্র, ফলের খোলস ইত্যাদির মাধ্যমে যাতে বাইরের কেউ তাদের বাসায় ঢুকতে না পারে। এদের বন্ধ বাসার সামনে এক জায়গায় একটা ছোট ছিদ্র থাকে যেখান থেকে স্ত্রী ধনেশ মল-মুত্র ত্যাগ করে এবং পুরুষদের থেকে খাদ্য নেয়। পুরুষেরাই সমস্ত খাবার নিয়ে আসে মহিলা এবং তরূণ ধনেশদের জন্য। খাবারের মধ্যে থাকে বিভিন্ন ধরনের ফল, ডুমুর, ছোটো ছোটো পোকামাকড়, ছোটো সরীসৃপ ইত্যাদি।

এই ধনেশরা প্রধানত আকারে বড় হয় এবং লম্বায় এরা হয় প্রায় ৪৫ সেমি পর্যন্ত। এদের পাখনার রঙ হয় বাদামি ধূসর রঙের এবং এদের প্রাথমিক পাখনার রঙ হয় কালো রঙের। এদের পিঠের রঙ হয় ঘন ধূসর রঙের এবং এদের মাথার কাছে বাদামি রঙের একটা মুকুটের মতোন অংশ থাকে। এদের লম্বা ল্যাজ হয় কালচে রঙের এবং এর ধার বরাবর সাদা রঙ হয়। এদের নিচের অংশের রঙও হয় সাদা। এদের লম্বা বাঁকানো ঠোটের ওপরে কোনো শিরস্ত্রাণ থাকে না। পুরুষ এবং মহিলা উভয়ই দেখতে একইরকম হয় কিন্তু ছেলেদের ঠোঁটের রঙ মেয়েদের থেকে বেশি ফ্যাকাশে হয়, এদের রঙ হয় ক্রিম রঙের। অপ্রাপ্তবয়স্কদের ঘন কালো উপরের অংশ এবং ঠোঁটের রঙ হয় হাল্কা ক্রিম এবং ল্যাজের রঙ হয় সাদা। এরা খুব আস্তে ওড়ে কিন্তু তা খুব শক্তিশালী হয়।

## সংস্কৃতি
শ্রীলঙ্কাতে এই পাখিগুলোকে *Alu Kadatta* বলে ডাকা হয় সিংহলি ভাষাতে।

## বহিঃসংযোগ
* Internet Bird Collection 

## তথ্যসূত্র

* *Birds of India* by Grimmett, Inskipp and Inskipp, 

বিষয়শ্রেণী:ধনেশ
বিষয়শ্রেণী:শ্রীলংকার পাখি
বিষয়শ্রেণী:অসিসেরস
বিষয়শ্রেণী:এশিয়ার পাখি
বিষয়শ্রেণী:শ্রীলঙ্কার পাখি
বিষয়শ্রেণী:১৮১১ এর প্রাণীসমূহ
বিষয়শ্রেণী:১৮১১-এ বর্ণিত পাখি
স্কু-য়াল-বা-রিন-ছেন-ম্গোন

**স্কু-য়াল-বা-রিন-ছেন-ম্গোন** () (১১৯১-১২৩৬) স্তাগ-লুং-থাং বৌদ্ধবিহারের দ্বিতীয় প্রধান ছিলেন।

## সংক্ষিপ্ত জীবনী
স্কু-য়াল-বা-রিন-ছেন-ম্গোন ১১৯১ খ্রিষ্টাব্দে তিব্বতের কু-গ্যুং-স্পাং-গ্যাং-শোদ () উপত্যকার রাব-স্গাং () নামক স্থানে জন্মগ্রহণ করেন। তেরো বছর বয়সে তিনি দীক্ষালাভ করেন। তিনি স্তাগ-লুং-থাং বৌদ্ধবিহারে ঐ বিহারের প্রধান স্তাগ-লুং-থাং-পা-ব্ক্রা-শিস-দ্পালের নিকট অধ্যয়ন করেন ও উনিশ বছর বয়সে ভিক্ষুর শপথ গ্রহণ করেন। পরবর্তীকালে তিনি ঐ বিহারের দ্বিতীয় প্রধান হিসেবে নির্বাচিত হন। এই সময় তিনি বৌদ্ধবিহারে একটি আট স্তম্ভ যুক্ত অট্টালিকা ছাড়াও অসংখ্য স্তূপ ও চিত্র নির্মাণ করান।

## তথ্যসূত্র

## আরো পড়ুন
*Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;621–7.

বিষয়শ্রেণী:১১৯১-এ জন্ম
বিষয়শ্রেণী:১২৩৬-এ মৃত্যু
বিষয়শ্রেণী:তাকলুং কাগ্যু
সাংস-র্গ্যাস-য়ার-ব্যোন

**সাংস-র্গ্যাস-য়ার-ব্যোন** () (১২০৩-১২৭২) স্তাগ-লুং-থাং বৌদ্ধবিহারের তৃতীয় প্রধান ছিলেন।

## সংক্ষিপ্ত জীবনী
সাংস-র্গ্যাস-য়ার-ব্যোন ১২০৩ খ্রিষ্টাব্দে তিব্বতের গ্দোং-স্না () নামক স্থানে জন্মগ্রহণ করেন। তার পিতার নাম ছিল য়ান-ছেন-ম্গোন-র্গ্যাল () এবং মাতার নাম ছিল ল্হা-মা-দ্পাল ()। ষোল বছর বয়সে তিনি ল্হা-খাং-ল্হাগ-পা () নামক ভিক্ষুর নিকট শিক্ষার্থীর শপথ ও বিনয় সম্বন্ধে শিক্ষাগ্রহণ করেন। পরবর্তীকালে ম্খান-পো-গ্ত্সাং-পা (), স্লোব-দ্পোন-খু-স্তোন () এবং স্লোব-দ্পোন-দোন-মি-রি-পা () নামক ভিক্ষুদের নিকট ভিক্ষুর শপথ গ্রহণ করেন। স্কু-য়াল-বা-রিন-ছেন-ম্গোন নামক স্তাগ-লুং-থাং বৌদ্ধবিহারের দ্বিতীয় প্রধানের নিকট তিন চৌদ্দ বছর অধ্যয়ন করেন ও ১২৩৬ খ্রিষ্টাব্দে ঐ বিহারের তৃতীয় প্রধান হিসেবে নির্বাচিত হন। প্রধান লামা পদে থাকাকালীন তিনি ঐ বিহারের ম্ছোদ-খাং-ছেন-মো () নামক ভবন নির্মাণ করান। প্রচুর দামী বস্তু উপহার দিয়ে তিনি ১২৬৩ খ্রিষ্টাব্দের মঙ্গোল আক্রমণের হাত থেকে এই বিহারকে রক্ষা করতে সক্ষম হন।

## তথ্যসূত্র

## আরো পড়ুন
* Kossak, Steven, and Jane Casey Singer. 1998. Sacred Visions: Early Paintings from central Tibet. New York: Metropolitan Museum of Art, p.&nbsp;130.
* Petech, Luciano. 1990. Central Tibet and the Mongols—The Yuan- Sa-skya Period of Tibetan History. Rome: Istituto Italiano per il Medio ed Estremo Oriente, pp.&nbsp;17–18.
* Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;627–629.

বিষয়শ্রেণী:১২০৩-এ জন্ম
বিষয়শ্রেণী:১২৭২-এ মৃত্যু
বিষয়শ্রেণী:তাকলুং কাগ্যু
সাদা-ঘাড় কাঠঠোকরা

**সাদা-ঘাড় কাঠঠোকরা** (*Chrysocolaptes festivus*) হল একধরনের কাঠঠোকরা যারা প্রধানত ভারত এবং শ্রীলঙ্কাতে বসবাস করে।

ফ্লেমব্যাক প্রজাতির অন্তর্ভুক্ত এই কাঠঠোকরাটি প্রধানত গাছে বসবাস করতেই পছন্দ করে। এরা গাছেই বাসা বাঁধে এবং ১-২ টো সাদা ছোটো ডিম পাড়ে।

অন্যান্য কাঠঠোকরাদের মতোই এদের সূচালো ঠোঁট থাকে এবং এদের একটি শক্ত ল্যাজও থাকে গাছের গুঁড়ির সাথে হেলান দেবার জন্য। এছড়াও এদের সচল দুট পা থাকে যার সাহায্যে এরা গাছে উঠতে পারে। এদের মধ্যে দুট আঙ্গুল থাকে সামনের দিকে এবং আরেকটি থাকে পিছনের দিকে। এরা তাদের লম্বা জিভের সাহায্যে পোকামাকড় ধরে।

সাদা-ঘাড় কাঠঠোকরা হল বড় আকারের কাঠঠোকরা যারা লম্বায় ২৯ সেমি পর্যন্ত হয়। এটি একটি সাধারণ কাঠঠোকরা আকৃতি। এদের পিছনের ঘাড় হয় সাদা রঙের এবং তা পিছনের দিক থেকে বাড়ন্ত। এদের কাঁধের কাছে কালো রঙের দাগ ক্রমশ নিচের দিকে চলে গাছে এবং একটা 'V' আকৃতি নিয়েছে। বাকি নিচের অংশ এবং ডানা হয় হলুদ রঙের। এদের দেহের পশ্চাৎভাগ এবং ল্যাজ হয় কালো রঙের। এদের দেহের নিচের দিক হয় সাদা রঙের এবং তাতে বরগা আকারের ঘন দাগ দেখতে পাওয়া যায়। এদের মাথা সাদাটে হয় এবং ঘন গোঁফের মতোন ডোরাকাটা কালো দাগ থাকে। এবং চোখের চারপাশে কালো দাগ ঘাড় পর্যন্ত বিস্তৃত থাকে।

একটি প্রাপ্তবয়স্ক সাদা-ঘাড় কাঠঠোকরার মাথায় থাকে লাল রঙের মুকুটের মতোন অংশ এবং তা মহিলাদের ক্ষেত্রে হলুদ রঙের হয়। তরুণদের গায়ের রঙ মহিলাদের মতোই হয় কিন্তু তার চেয়ে আরোও ফ্যাকাশে হয়।

## তথ্যসূত্র

## আরো পড়ুন
* Grimmett, Richard; Inskipp, Carol & Inskipp, Tim (1999): *Birds of India, Pakistan, Nepal, Bangladesh, Bhutan, Sri Lanka, and the Maldives*. Princeton University Press, Princeton, N.J.. 

বিষয়শ্রেণী:ক্রাইসোকোল্যাপ্টাস
বিষয়শ্রেণী:কাঠঠোকরা
বিষয়শ্রেণী:ভারতের পাখি
বিষয়শ্রেণী:নেপালের পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:১৭৮৩-এ বর্ণিত পাখি
সাংস-র্গ্যাস-দ্বোন-পো-গ্রাগ্স-পা-দ্পাল

**সাংস-র্গ্যাস-দ্বোন-পো-গ্রাগ্স-পা-দ্পাল** () (১২৫১-১২৯৬) স্তাগ-লুং-থাং বৌদ্ধবিহারের চতুর্থ প্রধান ও রি-বো-ছে বৌদ্ধবিহারের প্রতিষ্ঠাতা ছিলেন।

## সংক্ষিপ্ত জীবনী

সাংস-র্গ্যাস-দ্বোন-পো-গ্রাগ্স-পা-দ্পাল ১২৫১ খ্রিষ্টাব্দে গ্যাং-ধোদ-বোং-রা-স্তেং () নামক স্থানে স্তাগ-লুং-গা-জি () নামক পরিবারগোষ্ঠীতে জন্মগ্রহণ করেন। তেরো বছর বয়সে তিনি সাংস-র্গ্যাস-য়ার-ব্যোন নামক স্তাগ-লুং-থাং বৌদ্ধবিহারের তৃতীয় প্রধানের নিকট দীক্ষা নেন। যৌবনে তিনি থাং-সাগ-পা-য়ে-শেস-'ব্যুং-গ্নাস () নামক বিখ্যাত ব্কা'-গ্দাম্স ধর্মসম্প্রদায়ের পন্ডিতকে মধ্যমক, গুহ্যসমাজতন্ত্র ও প্রদীপোদ্যোতননামটীকা সম্বন্ধে শিক্ষাদান করেন। সাংস-র্গ্যাস-য়ার-ব্যোনের মৃত্যুর পর তিনি কয়েক দিনের জন্যই স্তাগ-লুং-থাং বৌদ্ধবিহারের পরবর্তী প্রধান হিসেবে অধিষ্ঠিত থাকতে পারেন কারণ পরের বছর ব্ক্রা-শিস-ব্লা-মা () নামক তার এক আত্মীয় এই পদ দখল করে তাকে বিহার থেকে বহিষ্কার করেন। এরপর তিনি খাম্স অঞ্চলে যাত্রা করে ১২৭৬ খ্রিষ্টাব্দে রি-বো-ছে বৌদ্ধবিহার স্থাপন করেন।

## তথ্যসূত্র

## আরো পড়ুন

* Khetsun Sangpo. 1973. Biographical Dictionary of Tibet and Tibetan Buddhism. Dharamsala: LTWA, vol. 3, p.&nbsp; 386.
* Kossak, Steven, and Jane Casey Singer. 1998. Sacred Visions: Early Paintings from central Tibet. New York: Metropolitan Museum of Art, p.&nbsp; 130.
* Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp; 650–652.

বিষয়শ্রেণী:১২৫১-এ জন্ম
বিষয়শ্রেণী:১২৯৬-এ মৃত্যু
বিষয়শ্রেণী:তাকলুং কাগ্যু
ব্ক্রা-শিস-দ্পাল-ব্র্ত্সেগ্স

**ব্ক্রা-শিস-দ্পাল-ব্র্ত্সেগ্স** () (১৩৫৯-১৪২৪) স্তাগ-লুং-থাং বৌদ্ধবিহারের নবম প্রধান ছিলেন।

## জন্ম ও শিক্ষা
ব্ক্রা-শিস-দ্পাল-ব্র্ত্সেগ্স ১৩৫৯ খ্রিষ্টাব্দে তিব্বতে জন্মগ্রহণ করেন। তার পিতার নাম ছিল কুন-দ্গা'-ব্শেস-গ্ন্যেন () এবং মাতার নাম ছিল 'জাম-দ্পাল-স্ক্যিদ ()। এগারো বছর বয়সে তিনি রিন-ছেন-দ্পাল-বা () নামক বৌদ্ধ ভিক্ষুর নিকট চক্রসম্বর, কালচক্র ও হেবজ্র তন্ত্র সম্বন্ধে অধ্যয়ন করেন। সতেরো বছর বয়সে তিনি নাম-ম্খা'-দ্পাল-ব্জাং () নামক স্তাগ-লুং-থাং বৌদ্ধবিহারের অষ্টম প্রধানের নিকট দীক্ষা নেন এবং ছেদ সাধনা ও মার্গফল সম্বন্ধে অধ্যয়ন করেন। পরের বছর তিনি ঐ বিহারের পরবর্তী প্রধান নির্বাচিত হন। দুই বছর পরে তিনি লাসা শহরে ব্যাং-ছুব-র্ত্সে-মো () নামক ভিক্ষুর নিকট ভিক্ষুর শপথ এবং কালচক্র ও চক্রসম্বর তন্ত্র সম্বন্ধে শিক্ষাগ্রহণ করেন। এই সময় তিনি গ্রাগ্স-পা-র্গ্যাল-ম্ত্শান () নামক তিব্বতী অনুবাদকের নিকট কালচক্র ও গুহ্যসমাজতন্ত্র সম্বন্ধে শিক্ষাদান করেন। পরবর্তীকালে র্বা-স্গ্রেংস বৌদ্ধবিহারে থেগ-ছেন-ছোস-র্জে-কুন-দ্গা'-ব্ক্রা-শিস () নামক সা-স্ক্যা ধর্মসম্প্রদায়ের পন্ডিতের নিকট হতে তিনি নৈরাত্মা ও নিগুমার ছয় যোগ সম্বন্ধে জ্ঞানলাভ করেন।

## পরবর্তী জীবন
সা-স্ক্যা ধর্মসম্প্রদায়ের ধর্মীয় শাসকদের সঙ্গে নবপ্রতিষ্ঠিত ফাগ-মো-গ্রু-পা রাজবংশের বিরোধে ব্ক্রা-শিস-দ্পাল-ব্র্ত্সেগ্স মধ্যস্থতা করার চেষ্টা করেন। এছাড়া মেন-ঝাং () নামক স্থানের অধিবাসীদের নরবলি বা মে-খোর () প্রথা নিষিদ্ধ করতে তিনি সক্ষম হন। তার জীবনের অন্তিম বছরে মঙ্গোল সম্রাট তাকে গুওশি (國史) উপাধি দান করেন।

## তথ্যসূত্র

## আরো পড়ুন
* Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;638.
*van der Kuijp, Leonard W. J. 2000. “On the Fifteenth Century Lho rong chos 'byung by Rta tshag Tshe dbang rgyal and Its Importance for Tibetan Political and Religious History.” In Aspects of Tibetan History edited by R. Vitali and T. Tsering. Special issue, Lungta 14: 57-76, p.&nbsp;66.

বিষয়শ্রেণী:১৩৫৯-এ জন্ম
বিষয়শ্রেণী:১৪২৪-এ মৃত্যু
বিষয়শ্রেণী:তাকলুং কাগ্যু
শমী পাটোয়ারী

**মাহফুজুর "শমী" পাটোয়ারী** (জন্ম: ফেব্রুয়ারি ২০, ১৯৮২ ঢাকা, বাংলাদেশ) হলেন একজন বাংলাদেশী বংশোদ্ভূত আমেরিকান ডিজাইনার, ফটোগ্রাফার, মিউজিক ভিডিও পরিচালক  এবং ভার্জিনিয়ার বিচ ভিত্তিক "ক্রিয়েটিভ কালেকটিভ ইলুসিভ মিডিয়া" এর সহ-প্রতিষ্ঠাতা।

## হাইতি ভূমিকম্প
২০১০ সালে হাইতির ভূমিকম্পের পরে শমী ত্রাণ পুর্ণবাসনের উদ্দেশ্য নিয়ে "মিউজিক ফর রিলিফ" নামের মিউজিক ভিডিওতে রবার্ট সিমন্স, কেনা, লুপ, ফিয়াসকো, এবং  মাইক সিনোডার সাথে দল গঠন করেন। গানগুলি লেখা এবং সঙ্গীত নির্দেশনার সম্পূর্ণ বিনামূল্যে হাইতির দূর্যোগ প্রবণ এলাকার মানুষের সাহায্যে করা হয়। প্রকাশিত মিউজিক ভিডিওটি ব্যাপকভাবে সমালোচকদের প্রশংসা লাভ করে এবং ইউটিউবে ভাইরাল হিট হয়ে।

## ভিডিওগ্রাফী

### ২০০৭
* স্কিলজ ফেট ফ্রিওয়ে - "ডন্ট এ্যাক্ট লাইক ইউ ডন্ট নো"

### ২০০৯
* ক্লিপসি  - "ডুরম্যান"
* ক্লিপসি, কেনী ওয়েস্ট, কেএডব্লিউএস - "কাইন্ডা লাইক এ বিগ ডিল" (ওয়েবিসোড)

### ২০১০
* নোটজ - "শাইন সো ব্রাইট"
* ক্লিপসি - "ফ্রীডম"
* কেন্না ফেট লুপ ফিয়েস্কো, মাইক শিনোডা অব লিনকিন পার্ক - "রিসারেকশন"
* লুপ ফিয়াসকো - "আই এ্যাম বিয়ামিন"
* ডেভিড ব্যানার এন্ড নাইনথ ওয়ান্ডার ফেট হেথার ভিক্টোরিয়া - "স্লো ডাউন"
* ম্যানশন অন দ্যা মুন - "শি মেকস মি ফিল"
* নোটজ ফেট এ্যাশির রথ - "মাই নেইবার"

### ২০১১
* পুশা টি - "কুক ইট ডাউন"
* স্ট্যালি  - "চেভিস এন্ড স্পেসশীপ"

### ২০১২
* ডিপলো ft. নিকি দা বেবি - "এক্সপ্রেস ইয়্যুরসেল্ফ"
* স্ট্যালি ft. ওয়েল - "হোম টু ইয়্যু"
* আসাপ ফ্রেগ - "ওয়ার্ক"
* আসাপ রকি - "বাথ সল্ট"

### ২০১৩
* আসাপ ফ্রেগ - হুড পোপ
* বিয়ন্সে - নো এঞ্জেল

### ২০১৪
* আসাপ রকি - "মাল্টিপ্লাই"
* মেজর ল্যাজার - "লুজ ইয়্যুরসেল্ফ"
* মেরি যে. ব্লিজ - "আরলিয়্যার দ্যাট ডে"
* ইয়ং লীন - "গোজ শপিং ইন ব্রুকলিন"

### ২০১৫
* আসাপ রকি - "জুকবক্স"
* মার্ক রন্সন -  "আই কান্ট লুজ"
* দা উইকেন্ড - "মাইট নট"

### ২০১৬
* আসাপ ফ্রেগ ft. ফিউচার - "নিউ লেভেল"
* আসাপ মব - "ইয়াম্বরগিনি হাই"
* আসাপ ফ্রেগ ft. বিগ সন - "ওয়ার্ল্ড ইজ মাইন"
* গোল্ডলিংক - "ফল ইন লাভ"

### ২০১৭

* আসাপ ফ্রেগ ft. রেমি মা - "ইস্ট কোস্ট"
* মাউন্টেইন ডিউ x এন,বি,এ - "ভিক্টরি"
* শাহরুখ খান x ডিপলো - "ফুঁর"
* জাদেন স্মিথ - "ওয়াচ মি"
* ডিজাইনার ft. গুচি মেন - "লাইফ"
* টাইগা - "মুভ টু এল,এ(Move to LA)"

### ২০১৮
* উ টাং ক্ল্যান - "ফর দা চাইল্ড"
* ডিপলো ft. ডিজাইনার - "সুইসাইডাল"
* দিলজিৎ দোসাঞ্ঝ - "বিগ সিন"
* এভা ম্যাক্স - "সুইট বাট সাইকো"
* বেলি ft. ন্যাভ - "মেইন্টেইন"
* আবির - "ইয়ং এন্ড রুড"

### ২০১৯
* এন,ওয়াই নিক্স - "উই আর নিউ ইয়র্ক"
* সনি - "৩৬০ ওডিও" 
* মারিয়া ক্যারি - "অল আই ওয়ান্ট ফর ক্রিস্টমাস ইজ ইয়্যু"
* আসাপ ফ্রেগ ft. আসাপ রকি - "পাপ্স"
* আবির - "রিউনিয়ন"

### ২০২০
* লিল টিজেই  - "লসেস"
* আর,এম,আর - "আই এম নট ওভার ইয়্যু"
* বুগি - "আউটসাইড"

### ২০২১
* লিল ওয়াইন ft. কলবয় - "মিস এডুকেশন"
* রিচ দা কিড - "রিচার্ড মিলি পাটেক"
* জে বালভিন -

## তথ্যসূত্র

## বহিঃসংযোগ
*
*
*
*

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকার ব্যক্তি
বিষয়শ্রেণী:বাংলাদেশী বংশোদ্ভূত মার্কিন ব্যক্তি
কুন-দ্গা'-ব্জাং-পো

**কুন-দ্গা'-ব্জাং-পো** () (১৩৮২-১৪৫৬) তিব্বতের ঙ্গোর-এ-বাম-ছোস-ল্দান বৌদ্ধবিহারের প্রতিষ্ঠাতা তথা প্রথম ঙ্গোর-ছেন ছিলেন।

## জন্ম
কুন-দ্গা'-ব্জাং-পো ১৩৮২ খ্রিষ্টাব্দে তিব্বতের সা-স্ক্যা বৌদ্ধবিহারে জন্মগ্রহণ করেন। তার মাতার নাম ছিল ব্সোদ-নাম্স-দ্পাল-ল্দান ()। মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান () নামক কুন-দ্গা'-ব্জাং-পোর প্রধান শিষ্য দ্বারা রচিত জীবনীগ্রন্থানুসারে তার পিতার নাম ছিল দ্পোন-ত্শাং-গ্রুব-পা-য়োন-তান ()।

## শিক্ষা
নয় বছর বয়সে তিনি য়ে-শেস-র্গ্যাল-ম্ত্শান () নামক ভিক্ষুর নিকট শিক্ষার্থীর শপথ এবন পরবর্তীকালে ভিক্ষুর শপথ গ্রহণ করেন। পঁচিশ বছর বয়সে তিনি শাংস-ছোস-'খোর-স্গাং () নামক স্থানে স্ক্যাব্স-ম্ছোগ-দ্পাল-ব্জাং () নামক ভিক্ষু এবং ঝে বৌদ্ধবিহারে সাংস-র্গ্যাস-দ্পাল () নামক পন্ডিতের নিকট মার্গফল সম্বন্ধে অধ্যয়ন করেন। এছাড়া তার উল্লেখযোগ্য শিক্ষক ছিলেন দ্পাল-ল্দান-ত্শুল-খ্রিম্স (), কুন-দ্গা'-র্গ্যাল-ম্ত্শান () এবং গ্ঝোন-নু-ব্লো-গ্রোস ()।

## ঙ্গোর-এ-বাম-ছোস-ল্দান বৌদ্ধবিহার প্রতিষ্ঠা
১৪২৯ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহার () প্রতিষ্ঠা করেন যা পরবর্তীকালে সা-স্ক্যা ধর্মসম্প্রদায়ের ঙ্গোর গোষ্ঠীর মূলকেন্দ্রে পরিণত হয়। কুন-দ্গা'-ব্জাং-পোর আত্মজীবনী অনুসারে তিনি নিরিবিলিতে সাধনার উদ্দেশ্যে ও তৎকালীন রাজনীতিতে অত্যন্ত সক্রিয় সা-স্ক্যা ধর্মসম্প্রদায় থেকে দূরে থাকতে এই বিহার স্থাপন করেন। এই বিহারের পাঠ্যক্রম  সা-স্ক্যা ধর্মসম্প্রদায়ের ঐতিহ্যানুসারেই পরিচালিত হত এবং এই বিহার মার্গফল তত্ত্বের ত্শোগ্স-ব্শাদ () নামক ঐতিহ্যের মূল পীঠস্থান ছিল। কুন-দ্গা'-ব্জাং-পো এই বিহারের মূল মন্দির, মহাবিদ্যালয় ও প্রচুর মূর্তি নির্মাণের ব্যবস্থা করেন।

## মুস্তাং যাত্রা
আ-মা-দ্পাল () নামক মুস্তাং রাজ্যের রাজার আমন্ত্রণে তিনি ১৪২৭ ও ১৪৩৬ খ্রিষ্টাব্দে এবং আ-ম্গোন-ব্জাং () নামক পরবর্তী রাজার আমন্ত্রণে ১৪৪৭ খ্রিষ্টাব্দে কুন-দ্গা'-ব্জাং-পো মুস্তাং যাত্রা করেন। এই তিনবার যাত্রায় তিনি স্তেং-ছেন-'দুল-গ্র্বা-স্দোম-গ্সুম-গ্লিং (), ব্রাগ-দ্কার-গ্যি-ছোস-স্দে-থেগ-ছেন-দার-র্গ্যাস-গ্লিং () এবং ব্যাম্স-পা-ল্হা-খাং () নামক তিনটি মঠ স্থাপন করেন। এছাড়াও তিনি আ-মা-দ্পালকে দীক্ষাদান করেন।

## শিষ্য
পরবর্তী ছয়জন ঙ্গোর-এ-বাম-ছোস-ল্দান বৌদ্ধবিহারের প্রধান বা ঙ্গোর-ছেন ছাড়াও তার উল্লেখযোগ্য শিষ্য ছিলেন স্মার-খাম্স-পা-গ্রাগ্স-পা-ব্জাং-পো () পান-ছেন-'বুম-ফ্রাগ-গ্সুম-পা (), কুন-দ্গা'-দ্পাল-'ব্যোর নামক দ্বিতীয় দ্রুকছেন প্রভৃতি।

## তথ্যসূত্র

## আরো পড়ুন
*Heimbel, Jörg. Forthcoming. "Biographical Sources for Researching the Life of Ngor chen Kun dga’ bzang po (1382–1456)." In Proceedings of the 2009 International Society of Young Tibetologists, Paris.

বিষয়শ্রেণী:১৩৮২-এ জন্ম
বিষয়শ্রেণী:১৪৫৬-এ মৃত্যু
বিষয়শ্রেণী:ঙ্গোরছেন
য়ে-শেস-র্গ্যাল-ম্ত্শান

**য়ে-শেস-র্গ্যাল-ম্ত্শান** () (মৃত্যু-১৪০৬ খ্রিষ্টাব্দ)  চতুর্দশ শতাব্দীর একজন সা-স্ক্যা বৌদ্ধসম্প্রদায়ের বৌদ্ধ ভিক্ষু ছিলেন যিনি প্রজ্ঞাপারমিতা বিষয়ে পণ্ডিত ছিলেন।

## সংক্ষিপ্ত পরিচিতি
য়ে-শেস-র্গ্যাল-ম্ত্শানের উল্লেখযোগ্য শিক্ষক ছিলেন দ্পাল-ল্দান-ত্শুল-খ্রিম্স (), ব্যাং-ছুব-র্ত্সে-মো () এবং গ্রাগ্স-পা-র্গ্যাল-ম্ত্শান () নামক ঝ্বা-লু বৌদ্ধবিহারের প্রধান। য়ে-শেস-র্গ্যাল-ম্ত্শানের উল্লেখযোগ্য শিষ্য ছিলেন প্রথম ঙ্গোর-ছেন কুন-দ্গা'-ব্জাং-পো।

## তথ্যসূত্র

বিষয়শ্রেণী:সাক্য
বিষয়শ্রেণী:১৪০৬-এ মৃত্যু
গ্রাগ্স-পা-র্গ্যাল-ম্ত্শান (দ্ব্যর্থতা নিরসন)

*গ্রাগ্স-পা-র্গ্যাল-ম্ত্শান (সাক্য ত্রিজিন) (১১৪৭ - ১২১৬) - তিব্বতী বৌদ্ধধর্মের সা-স্ক্যা ধর্মসম্প্রদায়ের পঞ্চম সা-স্ক্যা-খ্রি-'দ্জিন
*গ্রাগ্স-পা-র্গ্যাল-ম্ত্শান (ঝালু খেনছেন) (১৩৬৫-১৪৪৮) - তিব্বতের ঝ্বা-লু বৌদ্ধবিহারের প্রধান
*গ্রাগ্স-পা-র্গ্যাল-ম্ত্শান (গেলুগ) (১৬১৯-১৬৫৬) - পঞ্চম দলাই লামা হিসেবে চিহ্নিত হলেও পরে পান-ছেন-ব্সোদ-নাম্স-গ্রাগ্স-পা নামক পঞ্চদশ দ্গা'-ল্দান-খ্রি-পার অবতার রূপে চিহ্নিত
*গ্রাগ্স-পা-র্গ্যাল-ম্ত্শান (ছোখোর গ্যাল খেনপো) (১৭৬২-১৮৩৬) - তিব্বতের ছোস-'খোর-র্গ্যাল বৌদ্ধবিহারের প্রধান
ধাড়ি ইঁদুর

**ধাড়ি ইঁদুর** (বৈজ্ঞানিক নাম:***Bandicota bengalensis***) () হচ্ছে  Muridae পরিবারের এক প্রজাতির ইঁদুর। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ৩ অনুযায়ী এ প্রজাতিটি সংরক্ষিত।

## তথ্যসূত্র

বিষয়শ্রেণী:বাংলাদেশের স্তন্যপায়ী
বিষয়শ্রেণী:ভারতের স্তন্যপায়ী
বিষয়শ্রেণী:শ্রীলঙ্কার স্তন্যপায়ী
বিষয়শ্রেণী:১৮৩৫-এ বর্ণিত স্তন্যপায়ী
বিষয়শ্রেণী:ভারতের তীক্ষ্ণদন্তী
বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
গ্রাগ্স-পা-র্গ্যাল-ম্ত্শান (ঝালু খেনছেন)

**গ্রাগ্স-পা-র্গ্যাল-ম্ত্শান** () (১৩৬৫-১৪৪৮) ঝ্বা-লু বৌদ্ধবিহারের ত্রয়োদশ ও পঞ্চদশ প্রধান ছিলেন।

## সংক্ষিপ্ত জীবনী
গ্রাগ্স-পা-র্গ্যাল-ম্ত্শান ঝ্বা-লু বৌদ্ধবিহারের দ্বাদশ প্রধান রিন-ছেন-র্নাম-র্গ্যালের () ছাত্র ছিলেন এবং তার নিকট হতে শিক্ষার্থী ও ভিক্ষুর শপথ গ্রহণ করেন। ১৩৮৯ খ্রিষ্টাব্দে তিনি ঝ্বা-লু বৌদ্ধবিহারের প্রধান পদে নির্বাচিত হন। দুই বছর পরে তিনি গোং-মা-গ্রাগ্স-পা-র্গ্যাল-ম্ত্শান নামক ফাগ-মো-গ্রু-পা রাজবংশের রাজার ধর্মীয় উপদেষ্টা নিযুক্ত হন। ১৪০৪ খ্রিষ্টাব্দে তিনি ম্খাস-গ্রুব-সাংস-র্গ্যাস-দ্পাল-রিন () নামক তার শিষ্যকে ঝ্বা-লু বৌদ্ধবিহারের প্রধান হিসেবে নির্বাচিত করেন যিনি পরবর্তী আট বছর ঐ পদে থেকে অবসর নেন। ফলে ১৪১৩ খ্রিষ্টাব্দে গ্রাগ্স-পা-র্গ্যাল-ম্ত্শান পুনরায় ঐ বিহারের প্রধান পদে অধিষ্ঠিত হন ও ঐ পদে প্রায় সাতাশ বছর থাকেন। এরপর তিনি 'খ্রুল-ঝিগ-ত্শুল-খ্রিম্স-র্গ্যাল-ম্ত্শান () নামক এক পন্ডিতকে পরবর্তী প্রধানের পদে নির্বাচিত করে রি-ফুগ নামক স্থানে জীবনের শেষ আট বছর অতিবাহিত করেন।

## তথ্যসূত্র

বিষয়শ্রেণী:১৩৬৫-এ জন্ম
বিষয়শ্রেণী:১৪৪৮-এ মৃত্যু
বিষয়শ্রেণী:ঝালু খেনছেন
সাংস-র্গ্যাস-দ্পাল (সাক্য)

**সাংস-র্গ্যাস-দ্পাল** () বা **বুদ্ধশ্রী** (১৩৩৯-১৪৩২) একজন সা-স্ক্যা বৌদ্ধসম্প্রদায়ের বৌদ্ধ ভিক্ষু ছিলেন।

## শৈশব
সাংস-র্গ্যাস-দ্পাল ১৩৩৯ খ্রিষ্টাব্দে তিব্বতের স্গো-ফু () বৌদ্ধবিহারে জন্মগ্রহণ করেন। তার পিতা দ্পাল-'ব্যোর-লেগ্স-পা () এই বৌদ্ধবিহারের প্রধান ছিলেন। একজন বৌদ্ধ ভিক্ষুর সঙ্গে যৌন সম্পর্ক তৈরী হওয়ায় সাংস-র্গ্যাস-দ্পালের মাতা স্গ্রোল-মা-'বুম () জন্মের পূর্বেই গর্ভনাশক ঔষধ খেয়ে তার সন্তানকে গর্ভাবস্থাতেই মেরে ফেলতে চেয়েছিলেন। শৈশবে সাংস-র্গ্যাস-দ্পাল শাক্য-ব্জাং-পো () নামক এক বৌদ্ধ ভিক্ষুর নিকট শ্রমণের শপথ গ্রহণ করেন। এই সময় তিনি র্গ্যাল-ম্ত্শান-দ্পাল () নামক তার মাতুলের নিকট হতে হেবজ্র তন্ত্রের ওপর দ্বিকল্পতন্ত্র সম্বন্ধে শিক্ষালাভ করেন।

## ধর্মশিক্ষা
১৩৬১ খ্রিষ্টাব্দে তিনি সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান () নামক বৌদ্ধ পণ্ডিতের নিকট প্রব্রজ্যা ও উপসম্পদা গ্রহণ করেন। পরবর্তী বছরগুলিতে তিনি ম্খান-ছেন-শেস-রাব-র্গ্যা-ম্ত্শো () নামক ভিক্ষুর নিকট অভিসময়ালঙ্কার ও অভিধর্মসমুচ্চয় এবং ম্খান-ছেন-ম্গোন-র্গ্যাল () ও র্তোগ-গে-পা-দ্পাল-ল্দান-ব্জাং-পো () নামক দুই ভিক্ষুর নিকট ধর্মকীর্তি রচিত প্রমাণবার্ত্তিক সম্বন্ধে শিক্ষালাভ করেন। এছাড়া ছোস-র্জে-কুম-ম্খ্যেন-ছেন-পো (), লো-ছেন-ব্যাং-ছুব-র্ত্সে-মো (), দ্পাল-ল্দান-ত্শুল-খ্রিম্স (), ফ্যোগ্স-লাস-র্নাম-র্গ্যাল (), ছোস-র্জে-দ্কোন-মছোগ-র্গ্যাল-ম্ত্শান (), মা-গ্চিগ-ছোস-স্গ্রোন (), ব্লা-মা-দাম-পা-ব্সোদ-নাম্স-র্গ্যাল-ম্ত্শান () র্গ্যাল-স্রাস-থোগ্স-মেদ-দ্পাল-ব্জাং-পো () ইত্যাদি পণ্ডিতেরা তার উল্লেখযোগ্য শিক্ষক ছিলেন। তার উল্লেখযোগ্য শিষ্য ছিলেন প্রথম ঙ্গোর-ছেন কুন-দ্গা'-ব্জাং-পো।

## তথ্যসূত্র

## আরো পড়ুন
*Heimbel, Jörg. 2014. Ngor chen Kun dga' bzang po (1382 – 1456): An Investigation into the Life and Times of the Founder of the Ngor Subschool of the Sa skya Order. Dissertation im Promotionsfach Sprache und Kultur Tibets. Zur Erlangung der Würde des Doktors der Philosophie an der Fakultät für Geisteswissenschaften der Universität Hamburg.
*Jackson, David. 1990. "Identification of Individual Teachers in Paintings of Sa-skya-pa Lineages." In Indo-Tibetan Studies: Papers in Honor and Appreciation of David L. Snellgrove's Contributions to Indo-Tibetan Studies, Tadeusz Skorupski, ed. Tring: Institute of Buddhist Studies.
*Stearns, Cyrus. 2006. Taking the Result as the Path: Core Teachings of the Sakya Lamdré Tradition. The Library of Tibetan Classics, vol. 4. Boston: Wisdom Publications.

বিষয়শ্রেণী:সাক্য
বিষয়শ্রেণী:১৩৩৯-এ জন্ম
বিষয়শ্রেণী:১৪৩২-এ মৃত্যু
২০০৮ গ্রীষ্মকালীন অলিম্পিকে মল্লক্রীড়া – পুরুষদের হাই জাম্প

**[[২০০৮ অলিম্পিক গেমস|২০০৮ অলিম্পিক গেমসে]]** পুরুষদের **[[হাই জাম্প]]** প্রতিযোগিতা আগস্টের ১৭ থেকে ১৯ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।

যোগ্যতানির্ণায়ক মাপকাঠি ছিল (A মান) এবং  (B মান)।

আশ্চর্যজনকভাবে, তদানীন্তন বিশ্ব চ্যাম্পিয়ন ডোনাল্ড থমাস, যিনি ওসাকায় ২০০৭ সালের IAAF আয়োজিত বিশ্ব দৌড়বাজী প্রতিযোগিতায়  লাফিয়েছিলেন, অলিম্পিকে ২১তম স্থানে শেষ করেন। ফলে ফাইনাল রাউন্ডেও উঠতে পারেননি।

## রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।

## ফলাফল

### যোগ্যতানির্ণায়ক পর্ব

ন্যূনতম যোগ্যতার মাপকাঠি:	ন্যূনতম ২.৩২ মিটার (Q) বা সেরা ১২জন (q) ফাইনালে যাবে।

} || B || align="left" | হুয়াং হাইকিয়াং || align="left" |  
|| xxx ||   ||  ||   || ||  ||
|}

### ফাইনাল

১৯শে আগস্টে ফাইনাল অনুষ্ঠিত হয়।

## তথ্যসূত্র

বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়া
বিষয়শ্রেণী:অলিম্পিকে হাই জাম্প
ঝুঁটিত্তয়ালা মাছরাঙা

**ঝুঁটিত্তয়ালা মাছরাঙা** (*Megaceryle lugubris*) হল হিমালয়ের বাসিন্দা এবং উত্তর ভারত, বাংলাদেশ এই দেশগুলোর পাদদেশে এবং উত্তর ইন্দোচীন এবং দক্ষিণ-পূর্ব এশিয়া এবং জাপান প্রভৃতি জায়গায় এদের দেখতে পাওয়া যায়। এদের আকার বড় ধরনের হয় (৪১ সেমি) এবং এদের গায়ের রঙ হয় সাদা-কালো রঙের। এদের ল্যাজে সাদা-কালো ডোরাকাটা দাগ থাকে। এদের ভুরু থাকে না এবং এদের বুক সাদা রঙের হয়। কিছু কিছু সময় তা লালচে-বাদামি রঙেরও হয়ে থাকে। এই পাখিগুলোকে প্রধানত পাহাড়ী নদীতে এবং কিছু কিছু সময়ে বড় বড় নদীর তীরেও দেখতে পাওয়া যায়।

## তথ্যসূত্র

বিষয়শ্রেণী:মেগাসেরাইল
বিষয়শ্রেণী:এশিয়ার পাখি
বিষয়শ্রেণী:বাংলাদেশের পাখি
বিষয়শ্রেণী:১৮৩৪-এ বর্ণিত পাখি
বিষয়শ্রেণী:নেপালের পাখি
বিষয়শ্রেণী:হিমালয়ের পাখি
বিষয়শ্রেণী:পূর্ব হিমালয়ের পাখি
বিষয়শ্রেণী:হংকংয়ের পাখি
বিষয়শ্রেণী:মিয়ানমারের পাখি
বিষয়শ্রেণী:লাওসের পাখি
বিষয়শ্রেণী:ভিয়েতনামের পাখি